CELEX: 32013D0167
Language: hr
Date: 2013-04-03 00:00:00
Title: 2013/167/EU: Provedbena odluka Komisije od 3. travnja 2013. o izmjeni Priloga I. Odluci 2004/211/EZ u pogledu unosa za Meksiko na popisu trećih zemalja i njihovih dijelova iz kojih je dozvoljen uvoz u Uniju živih kopitara i sjemena, jajnih stanica i zametaka vrste kopitara (priopćena pod brojem dokumenta C(2013) 1794)  Tekst značajan za EGP

03/Sv. 070
            
            
               HR
            
            
               Službeni list Europske unije
            
            
               218
            
         32013D0167
   
               L 095/19
            
            
               SLUŽBENI LIST EUROPSKE UNIJE
            
            
               03.04.2013.
            
         
      PROVEDBENA ODLUKA KOMISIJE
   
   od 3. travnja 2013.
   o izmjeni Priloga I. Odluci 2004/211/EZ u pogledu unosa za Meksiko na popisu trećih zemalja i njihovih dijelova iz kojih je dozvoljen uvoz u Uniju živih kopitara i sjemena, jajnih stanica i zametaka vrste kopitara
   (priopćena pod brojem dokumenta C(2013) 1794)
   (Tekst značajan za EGP)
   (2013/167/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (1), a posebno njezin članak 17. stavak 3. točku (a),
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4., uvodnu rečenicu članka 19. i točke (a) i (b) članka 19. Direktive,
   budući da:
   
               (1)
            
            
               Direktiva 92/65/EEZ utvrđuje uvjete koji se primjenjuju na uvoz u Uniju, inter alia, sjemena, jajnih stanica i zametaka vrste kopitara. Ti uvjeti moraju biti barem istovjetni onima koji se primjenjuju na trgovinu unutar država članica.
            
         
               (2)
            
            
               Direktiva 2009/156/EZ propisuje uvjete zdravlja životinja za uvoz živih kopitara u Uniju. Ona predviđa da je uvoz kopitara u Uniju dozvoljen samo iz trećih zemalja koje su slobodne od venecuelanskog encefalomijelitisa konja tijekom razdoblja od najmanje 2 godine.
            
         
               (3)
            
            
               Odluka Komisije 2004/211/EZ od 6. siječnja 2004. o utvrđivanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka vrste kopitara, te o izmjeni odluka 93/195/EEZ i 94/63/EZ (3) utvrđuje popis trećih zemalja ili njihovih dijelova u kojima se primjenjuje regionalizacija, iz kojih države članice dozvoljavaju uvoz kopitara i njihovog sjemena, jajnih stanica i zametaka i navodi druge uvjete koji se primjenjuju na takav uvoz. Taj popis se nalazi u Prilogu I. Odluci 2004/211/EZ.
            
         
               (4)
            
            
               Popis iz Priloga I. Odluci 2004/211/EZ navodi da je dozvoljen privremeni prihvat registriranih konja, ponovni ulazak nakon privremenog izvoza registriranih konja za utrke, natjecanja i kulturna događanja, uvoz registriranih kopitara i kopitara za rasplod i proizvodnju i uvoz sjemena, jajnih stanica i zametaka vrste kopitara iz Meksika, osim iz država Chiapas, Oaxaca, Tabasco i Veracruz.
            
         
               (5)
            
            
               U rujnu 2012. Komisija je objavila svoje konačno izvješće o reviziji provedenoj u Meksiku od 17. do 27. travnja 2012. kako bi procijenila nadzor zdravlja životinja i postupke certificiranja koji se primjenjuju na izvoz živih kopitara i njihovog sjemena u Europsku uniju (4). Revizija je ustanovila niz bitnih nedostataka u pogledu kontrole premještanja kopitara unutar te treće zemlje i posljedično u pogledu sukladnosti s uspostavljenom regionalizacijom, u pogledu jamstava za vezikularni stomatitis i infekcioznu anemiju kopitara, kao i u pogledu odobravanja i nadzora centara za sakupljanje sjemena kopitara. Nadležna tijela u Meksiku nisu dovoljno otklonila ove nedostatke prema preporukama i daljnjim mjerama koje je Komisija navela u izvješću o reviziji.
            
         
               (6)
            
            
               Takva situacija može predstavljati rizik za zdravlje populacije kopitara u Uniji i stoga uvoz kopitara i sjemena, jajnih stanica i zametaka vrste kopitara iz Meksika ne smije biti dozvoljen.
            
         
               (7)
            
            
               Unos za tu treću zemlju u Prilogu I. Odluci 2004/211/EZ potrebno je stoga izmijeniti.
            
         
               (8)
            
            
               Odluku 2004/211/EZ potrebno je stoga odgovarajuće izmijeniti.
            
         
               (9)
            
            
               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   U Prilogu I. Odluci 2004/211/EZ, unos za Meksiko zamjenjuje se sljedećim:
   
      
                  „MX
               
               
                  Meksiko
               
               
                  MX-0
               
               
                  Čitava država
               
               
                  D
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   Članak 2.
   Ova je Odluka upućena državama članicama.
   
      Sastavljeno u Bruxellesu 3. travnja 2013.
      
         
            Za Komisiju
         
         Tonio BORG
         
         
            Član Komisije
         
      
   
   
      (1)  SL L 268, 14.9.1992., str. 54.
   
      (2)  SL L 192, 23.7.2010., str. 1.
   
      (3)  SL L 73, 11.3.2004., str. 1.
   
      (4)  http://ec.europa.eu/food/fvo/rep_details_en.cfm?rep_id=2948